Et salg af Frederikshavn Kommunes el- og varmeforsyning vil være en meget dårlig forretning. Det mener professor i energiplanlægning, Frede Hvelplund fra Aalborg Universitet. Kommunen regner med at kunne sælge forsyningen for omkring en milliard kroner, men staten skal have de 600 millioner, og forbrugerne og kommunen kommer til at betale en høj pris for de resterende 400 millioner på længere sigt. - Hvis der er nogen, der vil give en milliard kroner for elforsyningen, er det jo ikke fordi de er flinke, men fordi de vil have et afkast af de penge. - Det betyder, at renterne skal finansieres over forbrugernes elregning. Og det vil nedbringe købekraften og skattegrundlaget i kommunen, siger Frede Hvelplund til DR Nordjylland.
Professor advarer mód salg af kommunal elforsyning